MWC 2014: HTC Power To Give – zdieľajte voľný výkon svojho smartfónu
HTC predstavilo na MWC 2014 aplikáciu pre smartfóny pod názvom Power To Give. Vďaka nej môžete poskytnúť časť výkonu vášho procesora aj celej komunite, ktorá sa snaží pomôcť vedcom pri riešení otázok týkajúcich sa chorôb ako rakovina alebo AIDS. Po stiahnutí aplikácie z Google Play vám budú zo servera zaslané dáta s veľkosťou niekoľko kB/MB, ktoré po vyriešení váš smartfón odošle späť. Vedci si tieto maličké balíčky spoja dokopy a môže im to pomôcť pri riešení rôznych zložitých matematických vzorcov.
Na vykonávanie tejto služby musíte mať váš smartfón plne nabitý, prípadne v nabíjačke a pripojený k Wi-Fi. Ak chcete pomôcť dobrej veci, stačí si stiahnuť aplikáciu, ktorá je zadarmo. Aplikácia je momentálne iba pre zariadenia HTC. Nejde však o prvú aplikáciu tohto druhu, prednedávnom Samsung predstavil podobnú aplikáciu Power Sleep. Analytici uvažujú, že milión smartfónov by malo lepšiu efektivitu a úspešnosť s riešením týchto problémov ako superpočítač s výkonom 1 petaflops.
Spoločnosť HTC sa chce poďakovať všetkým dobrovoľníkom, ktorí aplikáciu využijú a myslia na budúcnosť našich detí či na budúce generácie. V budúcnosti plánuje HTC predstaviť túto aplikáciu aj pre ostatné zariadenia, ktoré by mohli dopomôcť k dobrej veci.
HTC Power To Give
Zdroj: Svet IT
Mohlo by Vás zaujímať
Spoločnosť Lenovo predstavila na tlačovej konferencii dvojicu horúcich noviniek ktoré boli po prvý krát uvedené na veľtrhu IFA v Berlíne. Prvou z nich je štýlový notebook Lenovo Yoga 910. Notebook up ...
Druhý ročník konferencie IT profesionálov Microsoft Ignite sa konal v americkej Atlante koncom septembra. Stretlo sa tu viac ako 25 000 odborníkov, aby si vypočuli 130 prednášok. Hneď prvý deň ohlá ...
Teraz, keď sa všetky súčasti počítača dajú vtesnať do zariadenia, ktoré sa zmestí do vrecka, výrobcovia experimentujú s rôznymi rozmermi a tvarmi. Už sme videli počítač zabudovaný do skladateľnej klá ...